open-index/open-wikipedia-markdown huggingface dataset:
Apache-lisenssi

**Apache-lisenssi** (*Apache License*) on vapaan ohjelmiston lisenssi, jonka on luonut Apache Software Foundation (ASF). Apache License (versiot 1.0, 1.1 ja 2.0) vaatii tekijänoikeuden huomautuksen säilyttämisen ja erottamislausuman, mutta se ei ole copyleft-lisenssi, vaan se sallii lähdekoodin käytön vapaan ja avoimen koodin kehittämiseen kuten myös omisteisen ja suljetun koodin kehittämisen.

## Lisenssin käyttäjiä
Googlen mukaan vuonna 2008 Google Codessa oli lähes , joista 25,8 prosenttia käytti Apache-lisenssiä. Android Open Source Project (AOSP) käyttää pääasiassa Apache-lisenssiä ja tapauskohtaisesti eräitä muita. GitHubin mukaan Apache-lisenssi on kolmanneksi suosituin lisenssi MIT:n ja GPL:n jälkeen (toisena on joukko epästandardeja lisenssejä eikä yksittäinen lisenssi).

## Lähteet

## Aiheesta muualla
* Apache-lisenssit
Lucian Pintilie

**Lucian Pintilie** (9. marraskuuta 1933 Tarutine, nykyinen Ukraina – 16. toukokuuta 2018) oli romanialainen elokuvaohjaaja ja -käsikirjoittaja. Hän on ollut kahteen otteeseen ehdolla Kultaisen palmun saajaksi (1994, 1996) ja oli myös Kultainen leijona -ehdokkaana vuosina 1998 ja 2001. Hänen tunnetuimpia töitään on *Terminus paradis* (1998).

## Lähteet

## Aiheesta muualla
*
Lotus Agenda

**Agenda** on DOS-pohjainen henkilökohtaisen informaation hallintaohjelmisto, jonka suunnittelivat Mitch Kapor, Ed Belove ja Jerry Kaplan, ja jota markkinoi Lotus Software.

Lotus Agenda on "vapaamuotoinen" informaation hallintaohjelmisto: tiedon ei tarvitse olla rakenteellisessa muodossa ennen sen syöttämistä tietokantaan. Lause kuten "Tapaa Veikko tiistaina 15.00" voidaan syöttää ilman esikäsittelyä.
Open Source Applications Foundation

**Open Source Applications Foundation** (**OSAF**) on voittoa tavoittelematon yhdistys, jonka perusti Mitch Kapor vuonna 2002, tarkoituksena levittää avoimen lähdekoodin ohjelmistoja. Eräs OSAFin merkittävistä projekteista on Chandler.
Friedrich Ludwig Bauer

**Friedrich Ludwig Bauer** (10. kesäkuuta 1924 Regensburg – 26. maaliskuuta 2015) oli saksalainen tietojenkäsittelytieteilijä.

Bauer kirjoitti ylioppilaaksi vuonna 1942 ja palveli vuosina 1943–1945 Wehrmachtissa. Hän opiskeli vuodesta 1946 matematiikkaa ja teoreettista fysiikkaa Ludwig-Maximilians-Universität Münchenissä.

Bauerista tuli vuonna 1963 matematiikan ja vuonna 1972 tietojenkäsittelytieteen professori Münchenin teknillisessä yliopistossa. Hän jäi eläkkeelle vuonna 1989. Hänelle myönnettiin vuonna 1982 ensimmäisen luokan *Bundesverdienstkreuz*.

Muiden saavutustensa ohella Bauer osallistui varhaisten ALGOL-ohjelmointikielten kehittämiseen 1950–1960-luvuilla.

## Lähteet
Lygodactylus mombasicus

**Lygodactylus mombasicus**, jota usein englanniksi kutsutaan nimellä "white-headed dwarf gecko" tai "mombasa dwarf gecko", kuuluu kääpiögekkoihin, joita löytyy mm. Keniasta. *L. mombasicus* on aiemmin tunnettu nimellä *L. picturatus mombasicus*, mutta Tri B. Röll on hiljattain päivittänyt statuksen alalajista itsenäiseksi lajiksi. Suomenkielistä nimeä ei vielä virallisesti ole, mutta eräs käännös tieteellisestä nimestä on mombasankääpiögekko.

## Lähteet
* Röll, B. 2004. *Lygodactylus luteopicturatus* PASTEUR 1965 [1964]: ein Synonym von *Lygodactylus picturatus* (PETERS 1870) (Sauria: Gekkonidae). Sauria, Berlin 26 (1): 31-35
* Röll, B. 2000. Two sympatric *Lygodactylus* species in coastal areas of Eastern Africa (Reptilia, Gekkonidae). Bonn. Zool. Monogr. 46, 2000.
Roy Meadow

**Samuel Roy Meadow** (s. 9. kesäkuuta 1933) on brittiläinen lastenlääkäri, joka on tullut tunnetuksi lapsiin kohdistuvan väkivallan vastaisella työllään. 

Hän kuvasi vuonna 1977 välillisen Münchhausenin oireyhtymän.

Meadow'n teorioita on käytetty useissa oikeustapauksissa, joissa on käsitelty välilliseen Münchhausenin oireyhtymään viittaavia väkivallantekoja. 

## Lähteet
Kerkuane

**Kerkuane** (myös Kerkuan, Kerkouan, Kerkouane, arabiaksi‎ كركوان ) on foinikialaisten rakentama kaupunki Tunisian koillisosassa. Se hylättiin luultavasti ensimmäisen puunilaissodan aikana (noin 250 eaa.) eivätkä roomalaiset rakentaneet sitä uudelleen.  Ennen hylkäämistä kaupungissa oli asuttu noin neljäsataa vuotta.

Kerkuane on yksi parhaiten säilyneistä rauniokaupungeista Karthagon alueella, sillä se on aina ollut vähän sivussa tärkeimmiltä kulkureiteiltä.  Sieltä on löydetty raunioita 200–400-luvuilta eaa. 

Alue on UNESCOn maailmanperintökohde.

## Lähteet
Stella Parland

**Stella Viveca Parland** (25. maaliskuuta 1974 Espoo – 3. helmikuuta 2015 Helsinki) oli suomenruotsalainen kirjailija, joka toimi myös kirjallisuuslehti *[[Kontur]]in* päätoimittajana ja *[[Hufvudstadsbladet]]in* teatterikriitikkona. Hänen kaunokirjallista tuotantoaan luonnehtivat omintakeinen kielellinen leikittely ja dadaistinen huumori.
__NOTOC__
## Teokset
**Dikter om öden och döden.* Stella Parland & Annika Sandelin, piirrokset Peter Sandelin. Söderström, 1999.
**Katastrofer och strofer om slummer och stoj.* Teksti Stella Parland, kuvat Linda Bondestam. Söderström, 2003.
**Delirium – romanen om en hund.* Teksti Stella Parland, kuvat Linda Bondestam. Söderström, 2004.
**Gnatto Pakpak.* Kuvat Linda Bondestam, teksti Stella Parland, Söderström, 2010.
**Glossarium över förgätna fejder.* House of Foundation (Norja), 2011.
**Missförstånd: En ofärdig roman.* Teksti Stella Parland, kuvat Linda Bondestam. Förlaget M, 2018.

## Käännökset
*Tuula Korolainen: *Häxtal.* Söderströms, 2005. (*Noitaluvut*, Tammi 2004.)
*Laura Ruohonen: *Smaskens damaskens.* Söderströms, 2010. (*Allakka Pullakka.* Otava 2004.)

## Lähteet

## Aiheesta muualla
* Stella Parlandin muistokirjoitus ''Helsingin Sanomissa''.
* Stella Parlandin muistokirjoitus ''Hufvudstadsbladetissa''. (Svenska Folkskolans Vänner.)
Annie Borckink

**Anna ("Annie") Johanna Geertruida Maria Borckink** (s. 17. lokakuuta 1951 Hupsel) on entinen alankomaalainen pikaluistelija ja olympiavoittaja. Hänen parhaat saavutuksensa ovat tulleet 1500 metrillä.

Borckink saavutti maansa yleisluistelumestaruuskilpailuissa vuosina 1976 ja 1980 hopeaa sekä vuonna 1981 pronssia. Hän voitti yllättäen olympiakultaa 1500 metrillä Lake Placidin olympiakisoissa 1980. Se jäi hänen uransa ainoaksi arvokisamitaliksi. Samoissa kisoissa hän sijoittui 1000 metrillä kuudenneksi. Yleisluistelun MM-kilpailuissa hän oli yhteispisteissä parhaimmillaan kahdeksas vuonna 1977. 

## Lähteet
* Tilastoja
Kun maailma elää (Kasevan albumi)

**Kun maailma elää** on suomalaisen Kaseva-yhtyeen toinen albumi. Se julkaistiin huhtikuussa 1976.

Albumi tehtiin Otto Donnerin johdolla Tukholman Marcus Music -studiossa. Yleisradion Pekka Laine kehui albumia vuonna 2009: ”Upeasti laulettua ja orkestroitua kokonaisuutta voi pitää paitsi Kasevan myös suomalaisen melodisen popin historian huippuhetkenä.” Myös Jake Nyman kehui sitä muun muassa *Soundi*-lehdessä: ”Upeimmillaan [Kasevan] tyyli hehkuu Otto Donnerin tuottaman, nerokkaita sovituksia väläyttelevän kakkosalbumin *Kun maailma elää* (1976) lauluissa. Nyman otti albumin mukaan myös suomenkieliseen laitokseen alun perin englanninkielisestä kirjasta *[[1001 albumia jotka jokaisen on kuultava edes kerran eläessään]]* (2010), johon valittiin 80 suomalaisalbumia.

Albumi julkaistiin huhtikuussa 1976 vinyylilevynä ja C-kasettina. Ensimmäinen CD-painos ilmestyi vuonna 1992, jossa oli kaksi bonuskappaletta Kasevan vuonna 1978 julkaistulta singleltä. Toinen, remasteroitu CD-painos julkaistiin vuonna 2002 ja tällöin mukana oli vielä kaksi livekappaletta. Heinäkuussa 2022 Rolling Records julkaisi albumista uusintapainoksen vinyylilevyllä käsin numeroituna 300 kappaleen rajoitettuna painoksena, joka sisältää vuoden 1992 CD:n mukaisesti kaksi bonuskappaletta.

## Kappaleet

Kaikki kappaleet sovittanut Mikko Jokela ja Asko Raivio.

### A-puoli
# 
# 
# 
# 
# 

### B-puoli
# 
# 
# 
# 
# 
# 

### Vuoden 1992 ja 2022 painoksien bonuskappaleet
# 
# 

### Vuoden 2002 remasteroidun CD-painoksen bonuskappaleet
# 
#    
# 
# 

## Kokoonpano
* Nils Jokela – lyömäsoittimet
* Jouko Järvinen – sähköbasso
* Mikko Jokela – laulu (kappaleissa 1, 2 ja 4-11), taustalaulu (kappaleissa 2, 3 ja 7), 12-kielinen akustinen kitara
* Asko Raivio – laulu (kappaleissa 1, 3-6 ja 8-11), taustalaulu (kappaleissa 2, 3 ja 7), 6-kielinen akustinen kitara
* Tapio Rauma – laulu (kappaleessa ˝Turhaan mua huudat˝), taustalaulu (kappaleissa 1-3, 7, 8 ja 10), 6-kielinen sähkökitara
* Otto - taustalaulu (kappaleessa ˝Joku jota rakastan˝)
  
### Tuotanto
* Henrik Otto Donner - tuottaja
* Heikki Uusitupa - kannen suunnittelu ja valokuvat (SAFTRA)
* Pauli Saastamoinen - CD-masterointi (Finnvox Oy)

## Lähteet

## Kirjallisuutta
* 

## Aiheesta muualla
* Loiri haastattelee Kasevaa syyskuussa 1976
Heidi Renoth

**Heidi Renoth** (s. 28. helmikuuta 1978, Berchtesgaden) on saksalainen lumilautailija. Hän on saavuttanut urallaan muun muassa olympiahopeaa Naganosta 1998 ja maansa mestaruuden vuonna 1997. Renoth päätti uransa vuonna 2003.

## Lähteet
Meidän huoneessa

**Meidän huoneessa** on suomalaisen pop rock -yhtye Kasevan kolmas studioalbumi, joka julkaistiin vuonna 1982. Albumi julkaistiin vinyylilevynä ja C-kasettina EMI-levymerkillä. Levystä ilmestyi remasteroitu CD-painos vuonna 2000. 

Albumin tunnetuimmaksi kappaleeksi nousi *"En päivällä sua nää"*. Albumi jäi yhtyeen viimeiseksi. Yhtyeen toinen johtohahmo Asko Raivio hukkui heinäkuussa 1989 vain 41-vuotiaana.

Albumi kohosi toukokuussa 1982 Suomen levylistojen 16. sijalle ja pysyi listalla yhteensä kuuden viikon ajan.

## Kappaleet
Kaikki kappaleet säveltänyt ja sanoittanut Asko Raivio, ellei toisin mainita.

Kaikki kappaleet sovittaneet Mikko Jokela ja Asko Raivio.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

### Kappaleiden järjestys vuoden 2000 CD-painoksella
# 
# 
# 
# 
# 
# 
# 
# 
# 
# 
# 
# 

## Kokoonpano
* Asko Raivio – akustinen kitara, laulu (CD-version järjestyksen mukaan: 5-6, 8, 10-12) ja sähkökitara
* Mikko Jokela – 12-kiel. akustinen kitara, laulu (CD-version järjestyksen mukaan: 1-4, 6, 8-10) ja sähkökitara
* Tapio Rauma – sähkökitara ja laulu (7, 10)
* Jouko Järvinen – sähköbasso
* Nils Jokela – rummut ja lyömäsoittimet eli percussion
* lapset - laulu (11)

### Tuotanto
* Mikko Jokela - sovitukset
* Asko Raivio - sovitukset
* Markus Wikstedt – äänitys (Finnvox-Studiot 1982)
* Markus Heikkerö – (alkuperäisen) kannen kuvitus ja suunnittelu
* Jukka Vatanen – takakannen valokuva
* Otto Donner – tuotanto (Coco Music)
* Imudico - kustantaja
* EMI Music Puplishing Scandinavia AB - kustannukset
* Mika Jussila – vuoden 2000 CD-painoksen 24–bittinen digitaalinen re-masterointi (Finnvox Studiot, 22.3.2000)

## Lähteet
Hugo Hytönen

**Hugo Hytönen** (6. tammikuuta 1890 Jääski &ndash; 27. joulukuuta 1944 Helsinki) oli suomalainen näyttelijä, ohjaaja ja teatterinjohtaja.

Hytösen vanhemmat olivat rautatietyömies Matti Hytönen ja Eeva Sofia Ahonen. Hytönen toimi ohjaajana useissa harrastelijateattereissa Lahdessa, Lappeenrannassa ja Kouvolassa vuosien 1914–1921 välillä. Hän oli näyttelijänä Oulun Työväen Näyttämöllä, Viipurin Työväen Teatterissa, Viipurin Näyttämöllä 1921–1928, Kansan Näyttämöllä 1930–1932 sekä ohjaajana ja näyttelijänä Helsingin Kansanteatterissa 1933–1939. Hän johti Kajaanin Työväen Näyttämöä vuonna 1914 sekä Koiton Näyttämöä 1928–1930. Hytönen asui viimeiset vuotensa Lallukan taiteilijakodissa. Hän ohjasi Nyrki Tapiovaaran elokuvan *[[Miehen tie (elokuva)|Miehen tie]]* (1940) loppuun Tapiovaaran kaaduttua kesken kuvausten talvisodassa.

Hugo Hytönen toimi elokuvanäyttelijänä Suomi-Filmissä vuosina 1934–1939. Hän sai yleensä näyteltäväkseen arvovaltaisia ja korkea-arvoisia liikemiehiä, tuomareita ja johtajia ym. Hytönen teki ensimmäisen elokuvaroolinsa vuonna 1934. Kaikkiaan niitä kertyi yli kolmekymmentä. Hänet muistetaan ehkä parhaiten Suomisen perheen vaarina *[[Suomisen Olli]]*-elokuvissa 1940-luvulla. Hytösen olisi pitänyt näytellä Kortesuota elokuvassa *[[Anna Liisa]]*, mutta hän kuoli kesken elokuvan kuvausten. Hytösen tilalle tuli näyttelijä Yrjö Tuominen. Hytösen kuoleman jälkeen ilmestyi hänen viimeisekseen jäänyt elokuva *[[Ristikon varjossa]]* (1945).

Matti Kid Hytönen on Hugo Hytösen poika.

## Lähteet
* Wikiaineisto: Kuka kukin oli 1961

### Viitteet

## Aiheesta muualla
* Hugo Hytösen elämäkerta Kansallisbiografiassa
* EloNet: elokuvat joissa Hugo Hytönen esiintyi
* Neljä suomalaista "konnaa" (Jorma Nortimo, Kaarlo Angerkoski, Hugo Hytönen, Eino Jurkka), Seura, 10.05.1939, nro 19, s. 6, Kansalliskirjaston digitaaliset aineistot
Frederick T. Frelinghuysen

**Frederick Theodore Frelinghuysen** (4. elokuuta 1817 Millstone, New Jersey – 20. toukokuuta 1885 Newark) oli yhdysvaltalainen republikaanipoliitikko ja lakimies.

Frelinghuysen toimi vuosina 1861–1867 New Jerseyn osavaltion oikeusministerinä. Hän edusti New Jerseytä Yhdysvaltain senaatissa 1866–1869 ja 1871–1877. Hän toimi presidentti Chester A. Arthurin ulkoministerinä 1881–1885.

Frelinghuysen oli sukua useille muille Yhdysvalloissa tunnetuille poliitikoille. Frelinghuysen oli senaattori Theodore Frelinghuysenin veljenpoika, senaattori Frederick Frelinghuysenin lapsenlapsi, senaattori Joseph Sherman Frelinghuysenin serkku, kongressiedustaja Peter Frelinghuysen Jr.:n isoisoisä ja kongressiedustaja Rodney Frelinghuysenin isoisoisoisä.

## Lähteet
Marco Galiazzo

**Marco Galiazzo** (s. 7. toukokuuta 1983 Padova) on italialainen jousiampuja ja olympiavoittaja.

Galiazzo voitti kultaa yksilökilpailusta vuoden 2004 kesäolympialaisissa Ateenassa. Ateenan joukkuekilpailussa hän sijoittui Italian joukkueessa seitsemänneksi. Pekingissä 2008 Galiazzo oli mukana hopeaa voittaneessa joukkueessa, jossa ampuivat myös Ilario Di Buò ja Mauro Nespoli. Yksilökilpailussa hän tähtäsi sijoituskierroksella 12:nneksi, mutta putosi toisella kierroksella. Lontoon olympialaisissa 2012 Galiazzo kuului Nespolin ja Michele Frangillin kanssa joukkueeseen, joka voitti olympiakultaa.

MM-kilpailuista Galiazzolla on joukkuekilpailun pronssimitali vuodelta 2003.

## Lähteet
The Cross

**The Cross** oli vuosina 1987–1993 toiminut brittiläinen rock-yhtye, jonka keulakuvana toimi Queenin rumpalina tunnetuksi tullut Roger Taylor, instrumentteinaan tällä kertaa kitara ja laulu. Yhtye ei saavuttanut kovin laajaa menestystä, vaikka nauttikin Saksassa kohtalaista suosiota. The Cross esiintyi Suomessa Tavastia-klubilla 3. lokakuuta 1991. Yhtye hajosi vuonna 1993 kolmen julkaistun studioalbumin jälkeen.

## Diskografia
### Albumit
**Shove It* (1988) –  UK #58
**Mad, Bad, and Dangerous to Know* (1990) –  Saksa #48
**Blue Rock* (1991)

### Singlet
*"Cowboys and Indians" (1987) – UK #74
*"Shove It" (1988) – UK #82
*"Heaven for Everyone" (1988) – Saksa #68, UK #84
*"Power to Love" (1990) – UK #83
*"New Dark Ages" (1991)
*"Life Changes" (1991)

## Kokoonpano
* Roger Taylor (laulu ja kitara)
* Spike Edney (koskettimet)
* Clayton Moss (kitara)
* Peter Noone (bassokitara)
* Josh Macrae (rummut)
Leila Lyytikäinen

**Leila Lyytikäinen** (s. 1977) on suomalainen elokuvatuottaja. Hänen tuottamiaan elokuvia ovat muun muassa Lordin ideoima lyhytelokuva *[[The Kin]]* (2004) sekä pitkät elokuvat *[[Onnen varjot]]* (2005), *[[Suden arvoitus]]* (2006 ja *[[Colorado Avenue]]* (2007). Aiemmin hän on työskennellyt tuotantoassistenttina elokuvissa *[[Leijat Helsingin yllä (elokuva)|Leijat Helsingin yllä]]* (2001), *[[Kahlekuningas (elokuva)|Kahlekuningas]]* (2002) ja *[[Näkymätön Elina]]* (2003).

Lyytikäinen opiskeli televisiotuottajaksi Arcada-ammattikorkeakoulussa Helsingissä. Lyytikäinen on osakkaana tuotantoyhtiö Citizen Jane Productions Oy:ssä, joka tuottaa sekä pitkiä elokuvia että draamasarjoja.

Lyytikäinen sai parhaan elokuvan Jussi-palkinnon 2023 elokuvasta ''Tytöt tytöt tytöt''.

## Lähteet

## Aiheesta muualla
* 
*
Pentti Koskimies

**Pentti Ylermi Koskimies** (16. maaliskuuta 1922 Helsinki – 3. tammikuuta 1990 Lappeenranta) oli suomalainen pianisti. Hän oli erikoistunut liedmusiikkiin ja työskenteli useiden tunnettujen suomalaisten laulajien kanssa. Koskimies soitti myös muita kosketinsoittimia.

Pentti Koskimies valmistui Helsingin yliopistosta filosofian kandidaatiksi vuonna 1949 ja opiskeli samaan aikaan pianonsoittoa Sibelius-Akatemiassa Martti Paavolan johdolla. Hän piti ensikonserttinsa vuonna 1952. Koskimies toimi musiikkitoimittajana Yleisradiossa vuosina 1953−1956, musiikkikriitikkona *[[Helsingin Sanomat|Helsingin Sanomissa]]* vuosina 1953−1957 sekä Sibelius-Akatemiassa pianonsoiton opettajana vuosina 1957−1964, liedseminaarin johtajana vuodesta 1964 ja liedkoulutuksen lehtorina vuodesta 1974. Tämän ohella hän toimi Sivistysjärjestöjen Kansankonservatorion johtajana vuosina 1957−1960. Hän jäi eläkkeelle vuonna 1988.

Pentti Koskimies sai Pro Finlandia -mitalin vuonna 1960, säveltaiteen valtionpalkinnon vuonna 1974 ja professorin arvonimen vuonna 1985.

Pentti Koskimiehen ensimmäinen puoliso vuosina 1944−1961 oli laulaja (sopraano) Kerttu Siviä (Tii) Niemelä (1917–2018). Koskimies ja Niemelä tekivät 1950-luvulla esiintymismatkoja useisiin Euroopan maihin. Koskimiehen toinen puoliso vuodesta 1962 oli pianisti ja toimittaja, filosofian maisteri Anna-Liisa Koskimies o.s. Mäki (s. 1929). Pentti Koskimiehen isä oli viulisti Eero Koskimies (alk. Forsman) ja sisarpuoli kirjailija ja kirjallisuustoimittaja Satu Koskimies. 

Pentti Koskimiehen muistoksi järjestetään pohjoismainen Kokkolan liedkilpailu.
__NOTOC__
## Lähteet
* Haapanen, Toivo ym. (toim.): *Musiikin tietokirja* (2. painos). Helsinki: Otava, 1957.
* Virtamo, Keijo (toim.): *Otavan musiikkitieto*, s. 199. Helsinki: Otava, 1997. 

### Viitteet
Dana Scott

**Dana Stewart Scott** (s. 11. lokakuuta 1932 Berkeley, Kalifornia) on yhdysvaltalainen tietojenkäsittelytieteilijä ja matemaatikko. Hän on työskennellyt uransa aikana useissa yliopistoissa, kuten Carnegie Mellonissa.

Scottille on myönnetty Michael O. Rabinin kanssa Turing-palkinto vuonna 1976 heidän yhteisestä tutkimusartikkelistaan "Finite Automata and Their Decision Problem", jossa he esittelivät epädeterminististen koneiden käsitteen.

Scottille on myönnetty Rolf Schockin palkinto (1997). Scott on toiminut Kansallisen tiedeakatemian jäsenenä vuodesta 1988. 

## Lähteet
Inconsolable

**Inconsolable** on ensimmäinen single yhdysvaltalaisen poikabändi Backstreet Boysin kuudennelta studioalbumilta *[[Unbreakable (Backstreet Boysin albumi)|Unbreakable]]*. Single julkaistiin Yhdysvaltojen radiokanavilla 27. elokuuta 2007 ja sen ensiesitys oli WHTZ-radioaseman lähetyksessä 6. elokuuta 2007 ja single julkaistiin Yhdysvalloissa 27. elokuuta. Kappaleen sanoittivat ja tuottivat Emanuel Kiriakou (Nick Lachey "What's Left Of Me", Katharine McPhee "Ordinary World"), sekä Lindy Robbins ja Jess Cates (Backstreet Boys "Incomplete").

## Musiikkivideo

Kappaleen musiikkivideon ohjasi Ray Kay ja se kuvattiin Venice Beachilla Kaliforniassa. Kuten bändin edellisessäkin hitissä (Incomplete), musiikkivideossa näkyivät ryhmän jäsenet yhdessä sekä erikseen. Alussa Nick Carter näytetään makaamassa rannalla auringonnousun aikaan; Brian Littrell talossa katsomassa ulos; A.J. McLean kadulla autonsa kanssa; ja Howie Dorough istumassa selkä seinää vasten lähellä rantaa.

Kappaleen kertosäkeen kohdalla koko ryhmä nähdään yhdessä Venice Pier'illä. Kun johtavat osat kappaleesta on laulettu, kuva vaihtuu bändin jäsenten ollessa milloin yksin ja milloin yhdessä; videon lopussa aurinko nousee ja he katsovat aurinkoon ihmeissään. Kaupunki herää ja ryhmä kävelee yhdessä laiturilla kohti merta.

## Kappaleet
**Vakio**
#Inconsolable - 03:36
#Close My Eyes - 04:06 (Littrell, Dorough, McLean, Jess Cates, Dan Muckala, Lindy )

**Eurooppa osa 2**
#Inconsolable (Albumin versio)
#Inconsolable (Jason Nevins Remix)
#Inconsolable (Soul Seekerz Remix)
#Inconsolable (Eazy Remix)
#Inconsolable (video)

**Japani/Australia**
#Inconsolable (Pääversio)
#Inconsolable (Instrumentaalinen)

## Listat
*Julkaistiin Isossa-Britanniassa 22. lokakuuta 2007 tavallisena CD-formaattina, joka nousi sijalle 24. "Inconsolable" oli ensimmäinen Backstreet Boys'in single, joka nousi Brittien listalle sitten "Just Want You To Know" -singlen (2005) jälkeen. Kappale on bändin huonoimmin sijoittunut kappale Brittien listoilla.

## Lähteet
Walter Baade

**Wilhelm Heinrich Walter Baade** (24. maaliskuuta 1893 – 25. kesäkuuta 1960) oli saksalaissyntyinen yhdysvaltalainen tähtitieteilijä. Fritz Zwickyn kanssa tekemänsä tutkimustyön ohella hän löysi kymmenen asteroidia, joiden joukossa ovat 944 Hidalgo (1920), 1036 Ganymed (1924) ja 1566 Icarus (1949).

Baade muutti vuonna 1931 Yhdysvaltoihin, jossa hän työskenteli Mount Wilsonin observatoriossa. Hänelle myönnettiin Royal Astronomical Societyn kultamitali (1954) ja Bruce-mitali (1955). 

Vuonna 1938 löydetty asteroidi 1501 Baade on nimetty hänen mukaansa. 

## Lähteet
August Kopff

**August Kopff** (5. helmikuuta 1882 Heidelberg – 25. huhtikuuta 1960 Heidelberg) oli saksalainen tähtitieteilijä. Hän opiskeli matematiikkaa, fysiikkaa ja tähtitiedettä Heidelbergin yliopistossa. Hän väitteli tohtoriksi vuonna 1906 työllään *Über die Nebel der Nova Persei*. Hän toimi luennoitsijana ja professorina Heidelbergin yliopistossa.

Kopff löysi suuren määrän asteroideja ja komeettoja. Hänen löytämiään asteroideja ovat muiden muassa 10. helmikuuta 1907 havaittu 624 Hektor ja 23. heinäkuuta 1908 löydetty 667 Denise.

Hänen mukaansa on nimetty 1631 Kopff.

## Lähteet
Atlasjetin lento 4203

**[[Atlasjet]]in lento 4203 (KK4203)** oli Istanbulista Ispartaan matkalla ollut reittilento, joka syöksyi maahan 30. marraskuuta 2007 noin kello 01.36 paikallista aikaa (29. marraskuuta kello 23.36 UTC) Ispartassa Turkissa. Onnettomuudessa saivat surmansa kaikki koneessa olleet 50 matkustajaa ja seitsemän miehistön jäsentä. Atlasjet oli vuokrannut vuonna 1994 valmistuneen, MD-83-tyyppisen onnettomuuskoneen World Focus Airlines -yhtiöltä, jonka palveluksessa koneen lentäjät työskentelivät.

Onnettomuuskone oli lähtenyt Atatürkin kansainväliseltä lentoasemalta Istanbulista, ja sen oli määrä laskeutua Süleyman Demirelin lentoasemalle Ispartaan. Kone oli kuitenkin kadonnut lennonjohdon tutkasta vähän ennen aiottua laskeutumista.

Onnettomuuspaikka sijaitsee vuoristoisella seudulla, jossa sumu ja lumisade haittaavat usein lentoliikennettä. Onnettomuuden aikana sään kuitenkin ilmoitettiin olleen hyvä. Koneen niin sanotut mustat laatikot löydettiin pian onnettomuuden jälkeen, mutta saksalaisessa laboratoriossa tehtyjen tutkimusten perusteella ne eivät olleet toimineet oikein: ohjaamoäänitin ei ollut toiminut lainkaan yhdeksään päivään ennen onnettomuutta, ja lentoarvotallenninkin sisälsi vain 15 minuuttia lennon tietoja. Alustavien tutkimusten mukaan onnettomuuden syynä olisi ollut lentäjien asentotajun menetys, mutta lopullisesti onnettomuuden syytä ei tiedetä.

## Lähteet
Ipanapa

**Ipanapa** viittaa seuraaviin:

* Ipanapa 1, lastenmusiikkialbumi
* Ipanapa 2, lastenmusiikkialbumi
* Ipanapa 3, lastenmusiikkialbumi
* Ipanapa Records, EMI:n lastenmusiikkiin keskittyvä levymerkki
Ipanapa 1

**Ipanapa 1** on vuonna 2007 julkaistu lastenmusiikkialbumi. Kaikki albumin kappaleet ovat suomalaisten lauluntekijöiden säveltämiä ja sanoittamia, ja ne on tehty tätä albumia varten. Tavoitteena oli tehdä lastenlevy, jonka kuunteluun aikuisetkaan eivät kyllästyisi heti. Albumi julkaistiin EMI Finlandin uuden, lastenmusiikkiin keskittyvän Ipanapa Records -levymerkin alla. *Ipanapa 1* oli Emma-gaalassa ehdolla vuoden 2007 lastenlevyksi, mutta palkinnon vei Pikku-Oravan *[[Tosi seedee]]*. 

## Kappaleet
# Hip hoppii englantii – Paleface (säv. Mikko Myllyniemi, san. Karri Miettinen) – 4.33
# Kuningas Ei – Tuure Kilpeläinen (säv. & san. Tuure Kilpeläinen) – 3.57
# Ilta oopperassa – Samuli Putro (säv. & san. Samuli Putro)  – 3.19
# Hyväntuoksuinen – Siiri Nordin (säv. & san. Siiri Nordin) – 3.20
# Jääkaappilaulu – Pauli Hanhiniemi ( säv. & san. Pauli Hanhiniemi) – 2.10
# Oskari ja minä – Knipi (säv. Knipi, san. Mia Stierncreutz) – 2.36
# Huina haina – Niko Ahvonen & Marjo Leinonen (säv. Niko Ahvonen & Eero Laakkonen, san. Niko Ahvonen) – 3.02
# Avaruuslaulu – Olavi Uusivirta (säv. & san. Olavi Uusivirta) – 2.42
# Ötökän elämää – Sami Saari (säv. Sami Saari, san. Antti Sinivuori) – 2.06
# Oo hiljaa – Maija Vilkkumaa (säv. & san. Maija Vilkkumaa) – 4.24
# Lastenhuoneen kapina – Ufo Mustonen (säv. & san. Ufo Mustonen) – 5.01
# Sikojen rakkaus – Vuokko Hovatta (säv. Paula Vesala, san. Ilpo Tiihonen) – 2.01
# Suden vatsa – Jarkko Martikainen (säv. & san. Jarkko Martikainen) – 2.22
# piiii – Ville Leinonen (säv. & san. Ville Leinonen) – 4.22
# Vertti Karhunkaatajan poika Ruoholahden kuningas – Kalle Ahola (säv. & san. Kalle Ahola) – 4.15
# Bändi bändi – Inka Pohjonen (säv. Pessi Levanto, san. Kuoppis) – 3.26
# Maa jossa kaikki on toisin – Tommy Lindgren (säv. & san. Tommy Lindgren) – 6.19

## Kokoonpano
* Lasse Kurki – kitara, würlitzer, kellopeli, piano
* Pekka Gröhn – basso, urku
* Sami Kuoppamäki – rummut, perkussiot, kellopeli
* Pessi Levanto – piano, rhodes, urku, syntetisaattori
* Miikka Paatelainen – kitara, pedal steel, melodika, sitar, tambura

### Vierailevat muusikot
* Pekka Kuusisto – viulut (2, 8, 14)
* Mikko Karjalainen – trumpetti (2, 8)
* Heikki Tuhkanen –  pasuuna (2, 8)
* Mikko Myllyniemi – rumpusamplet, basso, kitara, taustalaulu (1)
* Samuli Putro – kitara (3)
* Salla Korja-Paloniemi, Samuli Nordberg ja Sami Paasila, (Tanssiryhmä Tsuumi) – rytmit (3)
* Knipi – kitara (6)
* Olavi Uusivirta – piano, kellopeli (8)
* Sami Saari – kitara (9)
* Ufo Mustonen – kitara (11)
* Lapsikuoro: Ella Leppälä, Saana Pohjonen, Inka Pohjonen, Ronja Orasta, Matti Mustonen (11)
* Jarkko Martikainen – kitara (13)
* Ville Leinonen – kitara, kellopeli, huilu (14)
* Ronja Orasta – taustalaulu (16)
* Jarmo Saari – sähkökitara, piano, pedal steel, viola da gamba (17)

## Lähteet
Tomáš Goder

**Tomáš Goder** (s. 4. syyskuuta 1974) on tšekkiläinen mäkihyppääjä, joka edusti urallaan sekä Tšekkoslovakiaa että Tšekkiä.

Goder saavutti urallaan olympiapronssia joukkuemäestä vuonna 1992. Juniorien MM-pronssin joukkuemäestä hän sai vuonna 1991. Maailmancupissa hänen paras sijoituksensa oli neljäs tila, johon hän ylsi kahdesti Oberstdorfin ja kerran Planican lentomäessä tammi-maaliskuussa 1992. Hän lopetti uransa vuonna 1997.

## Lähteet
*FIS:n profiili
Heinrich Wilhelm Matthäus Olbers

**Heinrich Wilhelm Matthäus Olbers** (11. lokakuuta 1758 Arbergen (nyk. osa Bremeniä) – 2. maaliskuuta 1840 Bremen) oli saksalainen tähtitieteilijä. Hänet muistetaan muun muassa kahdesta hänen löytämästään merkittävästä asteroidista: hän havaitsi ensimmäisenä sekä 2 Pallasin 28. maaliskuuta 1802, että 4 Vestan 29. maaliskuuta 1807. 

Olbers havaitsi niin ikään periodisen komeetta 13P/Olbersin 6. maaliskuuta 1815. Hän kuvasi vuonna 1823 Olbersin paradoksin, joka esiteltiin ensimmäistä kertaa vuonna 1826 julkaistussa tutkimuksessa. Hän oli koulutukseltaan lääkäri. 

Olbers eli 81-vuotiaaksi. Hänen mukaansa on nimetty asteroidi 1002 Olbersia (1923) ja yksi Kuun kraattereista. 

## Lähteet

## Aiheesta muualla
Annibale de Gasparis

**Annibale de Gasparis** (9. marraskuuta 1819 Bugnara – 21. maaliskuuta 1892 Napoli) oli italialainen tähtitieteilijä. Hän johti vuosina 1864–1889 Capodimonten observatoriota Napolissa.

Gasparisille myönnettiin vuonna 1851 Royal Astronomical Societyn kultamitali. 

## Asteroidit
Gasparis löysi uransa aikana yhdeksän asteroidia. Hänen tekemänsä havainnot sijoittuvat aikavälille 12. huhtikuuta 1849 – 26. huhtikuuta 1865.

* 10 Hygiea
* 11 Parthenope
* 13 Egeria
* 15 Eunomia 
* 16 Psyche
* 20 Massalia
* 24 Themis
* 63 Ausonia
* 83 Beatrix

## Lähteet
John Russell Hind

**John Russell Hind** (12. toukokuuta 1823 Nottingham – 23. joulukuuta 1895 Twickenham) oli brittiläinen tähtitieteilijä. Hänelle myönnettiin Royal Astronomical Societyn kultamitali vuonna 1853. Hän tuli tunnetuksi yhtenä varhaisista asteroidien löytäjistä.

## Hindin löytämät asteroidit
* 7 Iris (1847)
* 8 Flora (1847)
* 12 Victoria (1850)
* 14 Irene (1851)
* 18 Melpomene (1852)
* 19 Fortuna (1852)
* 22 Kalliope (1852)
* 23 Thalia (1852)
* 27 Euterpe (1853)
* 30 Urania (1854) 

## Lähteet
Mathurin Jacques Brisson

**Mathurin Jacques Brisson** (30. huhtikuuta 1723 Fontenay-le-Comte – 23. kesäkuuta 1806 Croissy) oli ranskalainen eläintieteilijä ja luonnonfilosofi.

Nuorena Brisson keskittyi luonnonhistorian tutkimiseen. Hän julkaisi kaksi merkittävää teosta: *Le Règne animal* (1756) ja *Ornithologie* (1760). Vuonna 1759 hänestä tuli Ranskan tiedeakatemian jäsen.

René Antoine Ferchault de Réaumurin kuoleman jälkeen, jonka apulaisena Brisson toimi, hän luopui luonnonhistoriasta ja sai luonnonfilosofian professuurin Collège de Navarresta ja myöhemmin Pariisista. Hänen merkittävin julkaisunsa tältä alalta oli *Pesanteur Spécifique des Corps* (1787), mutta hän julkaisi fysikaalisista ominaisuuksista myös useita muita kirjoja, jotka olivat aikanaan huonomaineisia.

Brisson nimesi linnuista varpusten suvun *Passer*. Hänen kunniakseen on nimetty samettikardinaali (*Cyanocompsa brissonii*).

## Lähteet

## Teokset
* *Regnum animale in classes IX distributum sive Synopsis methodica*. Haak, Paris, Leiden 1756–62.
* *Ornithologia sive Synopsis methodica sistens avium divisionem in ordines, sectiones, genera, species, ipsarumque varietates*. Bauche, Paris, Leiden 1760–63.
* *Supplementum Ornithologiæ sive Citationes, descriptionesque antea omissæ & species de novo adjectæ, ad suaquaque genera redactæ*. Paris 1760.
* *Lettres de deux Espagnols sur les manufactures*. Vergera 1769.
* *Dictionnaire raisonné de physique*. Thou, Paris 1781–1800.
* *Observations sur les nouvelles découvertes aërostatiques*. Lamy, Paris 1784.
* *Pesanteur spécifique des corps*. Paris 1787.
* *Traité élémentaire ou Principes de physique*. Moutard & Bossange, Paris 1789–1803.
* *Trattato elementare ovvero Principi di fisica*. Grazioli, Florenz 1791.
* *Die spezifischen Gewichte der Körper*. Leipzig 1795.
* *Suplemento al Diccionario universal de física*. Cano, Madrid 1796–1802.
* *Principes élémentaires de l'histoire naturelle et chymique des substances minérales*. Paris 1797.
* *Anfangsgründe der Naturgeschichte und Chemie der Mineralien*. Mainz 1799.
* *Instruction sur les nouveaux poids et mesures*. Paris 1799.
* *Elémens ou Principes physico-chymiques*. Bossange, Paris 1800.
* *Elements of the natural history and chymical analysis of mineral substances*. Ritchie, Walker, Vernor & Hood, London 1800.
* *Tratado elemental ó principios de física*. Madrid 1803/04.
Max Wolf

**Maximilian Franz Joseph Cornelius Wolf** (21. kesäkuuta 1863 Heidelberg – 3. lokakuuta 1932 Heidelberg) oli saksalainen tähtitieteilijä. Hän syntyi Heidelbergissä ja väitteli tohtoriksi Heidelbergin yliopistossa vuonna 1888. Wolf oli tähtivalokuvauksen pioneeri. Hän löysi muun muassa komeetan 14P/Wolf, jota ensin luultiin asteroidiksi. Hän löysi uransa aikana kolmattasataa asteroidia, joista ensimmäisenä 323 Brucian 22. joulukuuta 1891, ja jatkoi työtään viimeisiin elinvuosiinsa saakka. 

Wolf palkittiin Royal Astronomical Societyn kultamitalilla (1914) ja Bruce-mitalilla (1930). 

## Lähteet

## Kirjallisuutta
*
Widescreen Mode

**Widescreen Mode** oli suomalainen melodista hard rockia soittava yhtye, jonka perustivat Riihimäellä vuonna 2003 laulaja Samu Brusila ja rumpali Janne Aaltonen. Yhtyeeseen kuuluivat myös basisti Janne Stenroos ja kitaristi Janne Lahtinen. Widescreen Mode yhdistelee "amerikkalaista modernia metallia ja suomalaista melankoliaa".

Vuonna 2006 selvitti tiensä kaikkiaan 1&nbsp;700 yhtyeen joukosta MTV Nordicin Unsigned -kilpailun finaalikierrokselle sijoittuen kahdeksanneksi. Yhtyeen demo valittiin kuukauden parhaaksi muun muassa Rumbassa, Soundissa ja Imperiumissa.

Widescreen Moden debyyttialbumi *Until The End* julkaistiin marraskuun 14. päivä vuonna 2007. Se nousi ensimmäisellä viikolla Suomen viralliselle albumilistalle sijalle 34. Single *Everlasting Bomb* (albumilta Until The End) nousi Suomen virallisella latauslistalla sijalle yksi kesän 2007 aikana.

*Serotonin* albumilta *The Hanging Man* oli Suomen virallisen latauslistan sijalla 1. viikolla 10.

Vuonna 2009 julkaistun Hanging Man-albumin jälkeen yhtye kiersi Suomea ja vietti hiljaiseloa.

Vuonna 2010 yhtye julkaisi uutta materiaalia, kun se julkaisi If Tomorrow Comes-kappaleesta musiikkivideon.

Widescreen Moden kolmas albumi Fallen from the Sky, julkaistiin joulukuussa 2011. Kolmannelta albumilta singlenä julkaistiin kappale Loaded Gun, josta on julkaistu myös musiikkivideo.

Yhtye sittemmin ilmoitti Facebook-sivullaan lopettaneensa toimintansa vuonna 2012. Yhtyeen jäsenet sittemmin ovat siirtyneet uusin projekteihin/yhtyeisiin. Bassokitaristi Janne Steenroos liittyi Stone Soul-yhtyeeseen ja laulajana toiminut Samu Brusila on vaikuttanut Concrete Swine-nimisessä yhtyeessä. Yhtyeen lopetettua rumpalina toiminut Janne Aaltonen ja kitaristi Janne Lahtinen ovat työstäneet projektimuotoisesti uutta musiikkia.

## Jäsenet

* Samu Brusila - laulu
* Janne Lahtinen - kitara
* Janne Stenroos - basso
* Janne Aaltonen - rummut

## Diskografia

**Albumit**
**[[Until The End]]* (2007)
**[[The Hanging Man]]* (2009)
**[[Fallen from the Sky]]* (2011)

**Singlet**
**Another Day (promo)* (2007)
**Everlasting Bomb* (2007)
**Dead Inside* (2007)
**Serotonin* (2009)
**Loaded Gun* (2011)

**Musiikkivideot**
**Another Day* (2007)
**Everlasting Bomb* (2007)
**Dead Inside* (2007)
**Serotonin* (2009)
**If Tomorrow Comes * (2010)
**Loaded Gun* (2011)

## Lähteet

## Aiheesta muualla
*Yhtyeen kotisivut
*Yhtyeen MySpace-sivut
Ansbach

**Ansbach** on kaupunki Baijerin osavaltiossa, eteläisessä Saksassa. Se on Mittelfrankenin hallintopiirin hallintokeskus ja sijaitsee noin 40 kilometriä lounaaseen Nürnbergistä. Ansbach on niin kutsuttu piiritön kaupunki (), eli se ei kuulu mihinkään Saksan piirikunnista. Kaupunkia ympäröi Ansbachin piirikunta. Vuoden 2020 lopussa kaupungissa oli 41&nbsp;681 asukasta. Ansbachin pinta-ala on 99,94 neliökilometriä, mikä tekee siitä Baijerin osavaltion viidenneksi suurimman kaupungin. Sen asukastiheys on 417 as./km².

## Historia

Varhaisin maininta Ansbachista kaupunkina on peräisin vuodelta 1221. Kaupunki siirtyi Hohenzollern-suvun hallintaan vuonna 1331. Hohenzollernien noustessa Brandenburgin vaaliruhtinaiksi Ansbach ei kuitenkaan yhdistynyt Brandenburgin kanssa vaan jäi itsenäiseksi Brandenburg-Ansbachin rajakreivikunnaksi. Sen viimeinen rajakreivi oli Karl Alexander (1736–1806), joka luovutti alueensa Ansbachissa ja Bayreuthissa Preussille.

### Kuntaliitokset
Ansbachin kaupunkiin on liitetty seuraavat kunnat:

* 1. lokakuuta 1970: Eyb
* 1. heinäkuuta 1972: Winterschneidbach, Bernhardswinden, Brodswinden, Claffheim, Elpersdorf bei Ansbach, Hennenbach, Neuses bei Ansbach ja Schalkhausen.

## Ystävyyskaupungit
Ansbachilla on neljä ystävyyskaupunkia:
*  Bay City, Yhdysvallat, vuodesta 1961
*  Anglet, Ranska, vuodesta 1968
*  Jingjiang, Kiina, vuodesta 2004
*  Fermo, Italia, vuodesta 2006

Lähde:

## Lähteet

## Aiheesta muualla

*Kaupungin verkkosivut
Multiplekseri

**Multiplekseri** (**MUX**) on elektroninen laite, jolla voidaan valita yksi useasta sisään tulevasta signaalista ja ohjata se ulostuloon. Signaalit voivat olla sovellusalueesta riippuen analogisia tai digitaalisia.

Digitaalitekniikassa multiplekseri on laite, jolla on  n  digitaalista sisääntuloa, ja  \left \lceil \log_2(n) \right \rceil ohjausbittiä, joiden kanssa valitaan yksi sisääntulo ulostuloon. Esimerkiksi 16-to-1 -multiplekserillä on 16 sisääntuloa ja yksi ulostulo. Tällainen multiplekseri tarvitsee neljä ohjausbittiä.

## Katso myös
* Multipleksaus
Karl Ludwig Harding

**Karl Ludwig Harding** (29. syyskuuta 1765 – 31. elokuuta 1834) oli saksalainen tähtitieteilijä. Hänen merkittävyytensä perustuu asteroidi 3 Junon löytöön 1. syyskuuta 1804. 

Asteroidi 2003 Harding on nimetty hänen muistokseen.

## Lähteet
Albert R. Broccoli

**Albert Romolo Broccoli** (5. huhtikuuta 1909 New York, New York – 27. kesäkuuta 1996 Beverly Hills, Kalifornia), tunnettiin myös lempinimellään ”Cubby”, oli yhdysvaltalainen elokuvatuottaja. Broccoli tuotti yli 40 elokuvaa, useimmat niistä Yhdistyneessä kuningaskunnassa. Hän oli mukana perustamassa elokuvatuotantoyhtiöitä Danjaq, LLC ja EON Productions. Parhaiten Broccoli tunnetaan tuottamistaan James Bond -elokuvista.

## Ura
Broccoli syntyi Yhdysvalloissa, minne hänen isänsä ja setänsä olivat muuttaneet Calabriasta vuosisadan vaihteessa; hän kasvoi Long Islandilla setänsä omistamalla maatilalla, jolla viljeltiin parsakaalia. Heidän sukunsa kerrotaan polveutuneen Carreran Broccoleista, joiden kasvinjalostustyöstä parsakaali aikoinaan syntyi, ja englannin kielessä kasvi tunnetaan heidän nimellään. Serkkunsa Pat DeCiccan innoittamana Broccoli lähti Hollywoodiin, missä hän tutustui muun muassa Howard Hughesiin. Hughes palkkasi hänet apulaisohjaajaksi elokuvaansa *[[Lainsuojaton (vuoden 1943 elokuva)|Lainsuojaton]]*. Toisessa maailmansodassa Broccoli palveli laivastossa.

1950-luvulla Broccoli perusti Irving Allenin kanssa Warwick Films -tuotantoyhtiön ja ryhtyi tuottamaan elokuvia Britanniassa, jossa riittävästi paikallista työvoimaa hyödyntävät tuotannot saivat huomattavan määrän valtionapua. Ensimmäinen Broccolin tuottama elokuva oli vuonna 1954 ensi-iltansa saanut *[[Punaiset paholaiset]]*, jonka pääosassa oli Alan Ladd.

James Bond -elokuvia Broccoli alkoi tuottaa yhteistyössä osaan Flemingin teoksista elokuvaoption hankkineen Harry Saltzmanin kanssa. Vuonna 1975 Saltzman myi osuutensa United Artistsille. Vuoden 1968 *[[Chitty Chitty Bang Bang (elokuva)|Chitty Chitty Bang Bangia]]* lukuun ottamatta Broccoli omisti käytännössä koko lopun uransa James Bond -elokuville. Niitä tehtiin hänen kuolemaansa mennessä kaikkiaan 17 kappaletta, mutta vuoden 1995 elokuvan *[[007 ja kultainen silmä]]* tuottivat jo hänen tyttärensä Barbara Broccoli ja ottopoikansa Michael G. Wilson.

Vuonna 1982 Broccoli sai Yhdysvaltain elokuva-akatemian Irving G. Thalbergin muistopalkinnon ja vuonna 1987 kuningatar Elisabet II nimitti hänet Brittiläisen imperiumin ritarikunnan upseeriksi (OBE).

## Yksityiselämä
Broccoli oli kolmesti naimisissa: ensin Gloria Blondellin kanssa 1940–1945 ja Nedra Clarkin kanssa 1951–1956, sitten Dana Wilsonin kanssa vuodesta 1959 kuolemaansa saakka. Kolmannesta liitostaan hänellä oli kaksi tytärtä, Tina Broccoli-Brewster ja Barbara Broccoli, sekä poika Tony Broccoli. Lisäksi perheeseen kuului Michael G. Wilson, Danan poika aiemmasta liitosta.

Broccolin omaelämäkerta *When The Snow Melts* julkaistiin postuumisti vuonna 1998.

## Filmografia
### Tuottajana

* Lisäksi Broccoli teki cameoroolin elokuvassa *[[Kuuraketti]]*.

## Lähteet

## Aiheesta muualla
* 
*
Amberg

**Amberg** on kaupunki Etelä-Saksassa Baijerin osavaltiossa. Se sijaitsee Oberpfalzin hallintopiirissä, Vilsjoen varrella noin 60 kilometriä Nürnbergistä itään. Amberg on niin kutsuttu piiritön kaupunki (), eli se ei kuulu mihinkään Saksan piirikunnista. Vuoden 2020 lopussa kaupungissa asui 42&nbsp;052 asukasta. Sen pinta-ala on 50,13 neliökilometriä ja asukastiheys 839 as./km².

## Historia

Varhaisin tunnettu maininta Ambergista on vuodelta 1034, jolloin se tunnettiin nimellä *Ammenberg*. Keskiajalla kaupunki oli huomattava raudan, rautamalmin ja suolan kauppapaikka. Se sai kaupunginoikeudet vuonna 1294.

Kolmikymmenvuotisessa sodassa Amberg siirtyi Baijerille, ja jo uskonpuhdistuksen kokeneena kaupunkina se kääntyi muun Oberpfalzin ohella jälleen katoliseksi. Raudalla ja rautamalmilla rikastunut kaupunki rakennutti ympärilleen jättiläismäisen linnoituksen, johon kuului yli 100 tornia ja usean kilometrin pituinen muuri. Oberpfalzin hallintopaikka siirrettiin Ambergista Regensburgiin vuonna 1810.

Vuoden 1972 heinäkuun alussa kaupunkiin liitettiin alueuudistuksen yhteydessä Ammersrichtin, Gailohin, Karmensöldenin ja Raigeringin paikkakunnat.

### Väkiluku
Ambergin väkiluku on kehittynyt seuraavasti:
* 1939: 31&nbsp;775 asukasta
* 1950: 37&nbsp;920 asukasta
* 1961: 42&nbsp;493 asukasta
* 1970: 41&nbsp;522 asukasta
* 1987: 42&nbsp;570 asukasta
* 1991: 43&nbsp;152 asukasta
* 2001: 44&nbsp;217 asukasta
* 2010: 43&nbsp;755 asukasta

## Nähtävyydet

### Historialliset rakennukset
* Ambergin vanhaakaupunkia ympäröivän muurin torneista on nykyisin jäljellä neljä: Nabburger Tor, Ziegeltor, Vilstor ja Wingershofer Tor.
* Kaupungin vaaliruhtinaallinen linna () oli aikoinaan Pfalzin kreivien hallintolinna. Sen rakennutti Pfalzin vaaliruhtinas Ludwig III vuonna 1417.

### Kirkkoja
* Ambergin Marktplatzin etelälaidalla sijaitsee goottilaistyylinen St. Martinin basilika, jonka rakentaminen aloitettiin vuonna 1421.
* Frauenkirche oli aikoinaan vaaliruhtinaiden hovikirkko. Se on rakennettu tuhoutuneen keskiaikaisen synagogan paikalle 1400-luvulla myöhäisgoottilaiseen tyyliin.

## Ystävyyskaupungit
* Bad Bergzabern, Saksa
* Bystrzyca Klodzka, Puola
* Desenzano, Italia
* Freiberg, Saksa
* Geretsried, Saksa
* Kranj, Slovenia
* Périgueux, Ranska
* Schnaittenbach, Saksa
* Siilinjärvi, Suomi
* Tríkala, Kreikka
* Ústí nad Orlicí, Tšekki
Lähde:

## Lähteet

## Aiheesta muualla

* Ambergin kaupungin verkkosivut 
* Ambergin kaupungin turismisivut
Sergei Beljavski

**Sergei Ivanovitš Beljavski** (; 7. joulukuuta (J: 25. marraskuuta) 1883 Pietari – 13. lokakuuta 1953 Leningrad) oli venäläinen tähtitieteilijä. Hän työskenteli muun muassa Simeizin observatoriossa Krimillä ja toimi vuosina 1937–1944 Pulkovon observatorion johtajana. 

## Asteroidilöydöt
Beljavski löysi uransa aikana 36 asteroidia, jotka ovat numerojärjestyksessä:

* 749 Malzovia (1913)
* 812 Adele (1915)
* 849 Ara (1912)
* 850 Altona (1916)
* 851 Zeissia (1916)
* 852 Wladilena (1916)
* 853 Nansenia (1916)
* 854 Frostia (1916)
* 855 Newcombia (1916)
* 856 Backlunda (1916)
* 857 Glasenappia (1916)
* 885 Ulrike (1917)
* 969 Leocadia (1921)
* 978 Aidamina (1922)
* 981 Martina (1917)
* 995 Sternberga (1923)
* 1001 Gaussia (1923)
* 1004 Belopolskia (1923)
* 1005 Arago (1923)
* 1006 Lagrangea (1923)
* 1031 Arctica (1924)
* 1062 Ljuba (1925)
* 1065 Amundsenia (1926)
* 1074 Beljavskia (1925)
* 1084 Tamariwa (1926)
* 1086 Nata (1927)
* 1094 Siberia (1926)
* 1118 Hanskia (1927)
* 1153 Wallenbergia (1924)
* 1224 Fantasia (1927)
* 1621 Družba (1926)
* 1874 Kacivelia (1924)
* 1984 Fedinski (1926)
* 2156 Kate (1917)
* 3134 Kostinski (1921)
* 4509 Gorbatski (1917)
Joukkopsykologia

**Joukkopsykologia** tai **massapsykologia** on psykologian haara, joka tutkii järjestymättömiä joukkoja ja yksilöä joukon jäsenenä. Joukkopsykologia on sosiaalipsykologian haara.

Tavalliset ihmiset voivat saavuttaa enemmän vaikutusvaltaa toimimalla yhdessä. Suuret ihmisjoukot voivat vaikuttaa joskus nopeasti ja voimakkaastikin sosiaaliseen tapaan, joka vallitsee yhteiskunnassa ja se herättää aina polemiikkia. 

Gustave Le Bonin mukaan (*Joukkosielu*) yksilöiden toimia ohjaa tietoinen ja rationaalinen, joukkojen toimintaa sitä vastoin piilotajuinen ja irrationaalinen aines. Gabriel Tarden mukaan vellova massa on ihmiskunnan sosiaalinen alkutila. Massalla ei kuitenkaan ole mitään luovuutta tai aloitteellisuutta, kehityksen ovat aikaansaaneet massasta esiin nousseet poikkeusyksilöt, johtajat. Sigmund Freud (*[[Joukkopsykologia ja egoanalyysi]]*) ja Elias Canetti (*[[Joukko ja valta]]*) ovat tutkineet myös johtajattomia joukkoja ja niiden psykologista dynamiikkaa.

## Katso myös
* Sivustakatsojaefekti

## Lähteet

## Kirjallisuutta
*
*
* 
* 
*
Helpless When She Smiles

***"Helpless When She Smiles"*** on toinen single yhdysvaltalaisen poikabändi Backstreet Boysin kuudennelta studioalbumilta *[[Unbreakable (Backstreet Boysin albumi)|Unbreakable]]*, joka julkaistiin 30. lokakuuta 2007. Single, jonka tuotti John Shanks, julkaistiin 15. tammikuuta 2008. Kappale vuoti Internetiin toukokuussa 2007 yhdessä "Happily Never After" -kappaleen kanssa, joka ei ikinä päätynyt levylle Unbreakable.

Yhtye esitti kappaleen livenä ensimmäisen kerran 19. marraskuuta *The Ellen DeGeneres Show* -tv-ohjelmassa. 

## Musiikkivideo
"Helpless When She Smiles" -kappaleen musiikkivideo kuvattiin 15. marraskuuta Joshua Treen kansallispuistossa Kaliforniassa ja sen ohjasi Bernard Gourley.

Video kuvattiin värillisenä, mutta se muutettiin mustavalkoiseksi. Se sisältää helikopteriotoksia, kuten myös toinen Backstreet Boysin single, "More Than That".

Video nousi *Much More Music Top 10* -listan sijalle yksi.

## Kappalelista
**CD Osa 1**
#"Helpless When She Smiles" (Albumi versio) - 4:04
#"Helpless When She Smiles" (Radio Mix) - 4:04
**CD Osa 2**
#"Helpless When She Smiles" (Albumi versio) - 4:04
#"Helpless When She Smiles" (Radio Mix) - 4:04
#"There's Us" - 4:10
#"Nowhere To Go" - 2:48
#"Satellite" - 3:28
**CD Promo Remix-versiot**
#"Helpless When She Smiles" (Jason Nevinsin pidennetty Remix) - 7:38
#"Helpless When She Smiles" (Rock Remix) - 4:07
#"Helpless When She Smiles" (Jason Nevins Dub Remix) - 7:09
#"Helpless When She Smiles" (Radio versio) - 4:06
#"Helpless When She Smiles" (Jason Nevins Radio Mix) - 4:24
#"Helpless When She Smiles" (Jason Nevins Underground Club Remix) - 7:23

## Listat
USA:ssa "Helpless When She Smiles" onnistui nousemaan vain *Hot Adult Contemporary* -listalle, jolla se debytoi sijalla 52. Single ei noussut lainkaan Billboard Hot 100 -listalle. Kappaletta ei, outoa kyllä, ikinä julkaistu CD-formaattina Britanniassa, joten se täytyi kyseisessä maassa ladata internetistä. Singleä ei mainostettu lainkaan, joten vain muutamat ihmiset tiesivät etukäteen sen julkaisemisesta.  

## Lähteet
Luboš Kohoutek

**Luboš Kohoutek** (29. tammikuuta 1935 – 30. joulukuuta 2023) oli tšekkiläinen tähtitieteilijä. 

Kohoutek syntyi Zábřehissa. Hän opiskeli vuoteen 1958 fysiikkaa ja tähtitiedettä Brnossa ja Prahassa. Hän muutti vuonna 1970 Länsi-Saksaan ja saavutti suurimman julkisuutensa löytöjensä myötä 1970-luvulla. 

Kohoutek löysi kuuluisan Kohoutekin komeetan (C/1973 E1) 7. maaliskuuta 1973. Hän löysi myös 75P/Kohoutekin ja 76P/West-Kohoutek-Ikemuran sekä kymmeniä asteroideja, joiden joukossa ovat 1865 Cerberus (1971) ja 1999 Hirayama (1973). 

## Lähteet
Ukraina olympialaisissa

**[[Ukraina]]** osallistui olympialaisiin ensimmäisen kerran itsenäisenä maana Lillehammerin 1994 talviolympialaisissa, kesäkisoissa se esiintyi ensimmäistä kertaa Atlantassa 1996. Tätä ennen sen ukrainalaisurheilijat olivat edustaneet Neuvostoliittoa ja vuonna 1992 yhdistynyttä joukkuetta. Maan menestynein olympiaurheilija on neljä kultamitalia voittanut uimari Jana Klotškova.

## Mitalit lajeittain

### Kesäolympialaiset

### Talviolympialaiset

## Mitalit olympialaisittain

### Kesäolympialaiset

### Talviolympialaiset

## Olympiamitalistit
### Kesäolympialaiset

### Talviolympialaiset

## Lähteet
Makedonian lippu (Kreikka)

**Makedonian lippu** () eli **Kreikan Makedonian lippu** on Verginan aurinko kuudellatoista säteellä sinisellä alalla. Kreikan Makedonian kolme hallintoaluetta Länsi-Makedonia, Keski-Makedonia ja Itä-Makedonia ja Traakia käyttävät Verginan aurinkoa lipussaan.

## Katso myös

* Kreikan lippu
* *[[Kuuluisa Makedonia]]*
Slovakia olympialaisissa

**[[Slovakia]]** osallistui olympialaisiin ensimmäisen kerran itsenäisenä maana talviolympialaisiin Lillehammerin 1994 talvikisoissa ja kesäolympialaisiin Atlantassa 1996. Ennen Tšekkoslovakian hajoamista slovakialaiset edustivat Tšekkoslovakiaa.

Slovakia on saanut olympiamitaleja kuudessa eri kesäurheilumuodossa ja kahdessa eri talviurheilumuodossa. Maan menestynekkäin urheilulaji on melonta, jossa se on menestynyt sekä ratamelonnassa että koskipujottelussa. Suurin osa Slovakian olympiamitaleista on tullut melonnasta. Maan menestyksekkäimmät olympiaurheilijat ovat veljekset Pavol ja Peter Hochschorner, jotka ovat voittaneet miesten kanadalaiskaksikkojen olympiakultaa kolmesti. Talviolympialaisissa maan menestykseikkäin laji on ampumahiihto kolminkertaisen olympiavoittajan Anastasija Kuzminan ansiosta.

## Mitalit lajeittain

### Kesäolympialaiset

### Talviolympialaiset

## Mitalit olympialaisittain

### Kesäolympialaiset

### Talviolympialaiset

## Olympiamitalistit
### Kesäolympialaiset

### Talviolympialaiset

## Lähteet